Дарагія сябры, нашыя продкі і сапраўды былі надзвычай дбайнымі, беражлівымі і мудрымі людзьмі, таму пасля іх нам і дасталася такая прыгожая, такая чыстая, без усялякага забруджвання, брыдкаслоўя і непатрэбшчыны, па-сапраўднаму шчырая, звонкая, сакавітая беларуская мова. Не, яна не мужыцкая, як некаторыя думаюць! Яна – княжацкая. Нездарма ж яшчэ ў ХV стагоддзі знакаміты швейцарскі славіст-мовазнаўца Бернд Гэрбель сказаў: “З усіх славянскіх моў – беларуская мова – самая прыгожая і мілагучная”. Бачыце, як высока ацаніў прыгажосць нашай мовы чалавек іншай нацыянальннасці. Дый у наш час паводле статыстыкі ЮНЕСКА (Арганізацыі Аб’яднаных Нацый па справах навукі, адукацыі і культуры) лічыцца, што беларуская мова – другая па прыгажосці і мілагучнасці пасля італьянскай.